Bani mulți de la stat. Cu ce se ocupă bugetarul care câștigă 38.000 de lei pe lună.
Bugetarii cu mai multe funcții sunt cel mai bine plătiți. Secretarul de Stat de la Finanțe mai e și membru în două consilii. Tiberiu Mavrodin a făcut 38.000 de lei pe lună, în 2019. Directorul Temoenergetica a câștigat 347.000 de lei, anul trecut.
România plătește bine munca de bugetar. Grosul ajunge în buzunarele băieților multifuncționali, adică… au mai multe funcții în același timp.460.000 de lei a făcut într-un singur an secretarul de stat de la Finanțe, Tiberiu Mavrodin, scrie ziare.com. Asta înseamnă cam 38.000 de lei pe lună, de 17 ori mai mult decât face un om de rând dintr-un salariu minim pe economie. Mavrodin este și membru în două consilii administrative, la CEC Bank și la Registrul Auto Român.Aceeași sursă îl menționează și pe directorul Termoenergetica, cu 347.000 de lei câștigați în 2019. Alexandru Burghiu a reușit anul trecut să mai lucreze și pentru Compania Națională Aeroporturi București, pentru Metrorex, dar și pentru Compania Națională de Parcuri și Grădini.